Αρνίσια παϊδάκια στο τηγάνι
Συνταγή ιδανική για όσους αγαπούν το τρυφερό παϊδάκι, αλλά δεν διαθέτουν ψησταριά. Με ένα «μυστικό» τα αρνίσια παϊδάκια γίνονται τέλεια και στο τηγάνι.
1 κιλό παϊδάκια αρνίσια, σε θερμοκρασία περιβάλλοντος , ελαιόλαδο , αλάτι, φρεσκοτριμμένο πιπέρι
Για να φτιάξουμε τα αρνίσια παϊδάκια, ξεκινάμε βάζοντας σε μεγάλο τηγάνι περίπου 1 εκ. από τον πάτο ελαιόλαδο και το ζεσταίνουμε σε δυνατή φωτιά.Βάζουμε στο τηγάνι τα παϊδάκια σε δύο ή τρεις δόσεις (δεν πρέπει να μπουν όλα μαζί, γιατί θα πέσει η θερμοκρασία του λαδιού και θα «βράσουν» αντί να ψηθούν) και τα τηγανίζουμε ανασηκώνοντάς τα κάθε τόσο με ένα πιρούνι, για να δούμε αν έχει σκουρύνει η κάτω πλευρά τους, αλλά να μην έχει κάνει σκληρή κρούστα. Συνήθως είναι έτοιμη σε 2-3 λεπτά, οπότε τα γυρίζουμε αμέσως και τα τηγανίζουμε για άλλα 2-3 λεπτά, χωρίς να τα γυρίσουμε ξανά. Αυτό είναι το μόνο μυστικό της συνταγής, να μη ροδίσουν και κάνουν κρούστα, αλλά να ψηθούν στο λάδι σταδιακά, ώστε να παραμείνουν ζουμερά.Μόλις δούμε ότι η κάτω πλευρά τους αρχίσει να σκουραίνει, τα γυρίζουμε αμέσως. Είναι μαγείρεμα που πρέπει να «είσαι από πάνω» από το τηγάνι, να ελέγχουμε δηλαδή διαρκώς μην «αρπάξουν», γιατί θα στεγνώσουν.Μόλις γίνουν, τα βγάζουμε με τρυπητή κουτάλα, τα αλατίζουμε αμέσως και τα αφήνουμε να στραγγίξουν σε χαρτί κουζίνας για 1-2 λεπτά. Τα σερβίρουμε ζεστά.
Αρνί,Κρέας